钦定古今图书集成/理学汇编/文学典/第114卷 > 林尧俞
## 钦定古今图书集成/理学汇编/文学典/第114卷 > 林尧俞

按《福建通志》：“尧俞，字咨伯，莆田人。万历己丑进士，授
庶吉士，历转南祭酒，连疏乞归。熹宗改元，即家起礼
部侍郎，旋拜尚书。会《光宗实录》成，拟进御制序文，有
‘金縢无圭璧之文，灵药寡瞑眩之效’”等语，不为权贵
所喜。又奉旨选阉上疏力争，引祖制训词，有“愿垂履
霜之戒，毋启旁落之端”，语触大珰忌讳。及命珰来同
选，欲沿故事中坐。尧俞曰：“公等原由本部选进，安可
一旦辄相跻躐？”乃命左右均席而去。随屡疏恳归，逾
年卒。所著有《豁堂诗集》四卷，文二卷。